สุภรณ์ เปิดชื่อ 22 อรหันต์ ขู่ ฝ่ายค้าน อย่าอภิปรายไม่ไว้วางใจ นอกประเด็น 
แรมโบ้ อีสาน สุภรณ์ อัตถาวงศ์ ขู่ ฝ่ายค้าน อย่าอภิปรายฯ ย้อนอดีตคสช.-นอกประเด็น ไม่งั้นเจอย้อนศร เปิดรายชื่อ 22 อรหันต์ ช่วยรัฐบาลรับมือศึกอภิปรายไม่ไว้วางใจ นัดประชุมวอร์รูม 16 ก.พ.นี้วันที่ 7 ก.พ. นายสุภรณ์ อัตถาวงศ์ ผู้ช่วยรมต.ประจำนายกรัฐมนตรี ได้นัดแนะประชุมทีมวอร์รูม ที่เป็นอดีตรัฐมนตรี อดีต ส.ส.นักการเมือง ที่เคยสังกัด พรรคไทยรักไทย พลังประชาชน เพื่อไทย จำนวน 22 คน หรือ 22 อรหันต์ มาประชุมร่วมกันหารือเตรียมข้อมูลของฝ่ายค้านเพื่อเตรียมข้อมูลให้ ส.ส.พปชร. ได้ตอบโต้อภิปรายสวนหมัดฝ่านค้านในสภาฯในช่วงวันอภิปรายไม่ไว้วางใจ นายกรัฐมนตรีและคณะ 5 ท่านนายสุภรณ์ กล่าวว่า ทุกท่านที่มาร่วมประชุมวอร์รูม ล้วนมีข้อมูลและมีประสบการณ์ทางการเมืองยาวนาน มีข้อมูลของพรรคฝ่ายค้านที่ในอดีตเคยทำความเสียหายต่อประเทศชาติและประชาชนมากมายอย่างไร และหาข้อมูลตรวจสอบข้อมูลบรรดา ส.ส.ผู้อภิปรายของพรรคฝ่ายค้าน ที่เคยมีประวัติด่างพร้อยในอดีตอย่างไร นอกจะคอยป้อนข้อมูลให้กับบรรดา ส.ส.พปชร. แล้ว ทีมวอร์รูม 22 อรหันต์ ที่อยู่นอกสภาฯจะคอยแถลงข่าวตอบโต้ฝ่ายค้านในกรณี ใส่ร้ายป้ายสี ขุดคุ้ย แต่งเรื่องสร้างเรื่องอันเป็นเท็จปั้นน้ำเป็นตัว ใส่ร้ายป้ายสี นายกรัฐมนตรีและคณะ ซึ่งเรายืนยันว่า ฝ่ายค้านต้องอภิปรายอยู่ในกรอบการบริหารงานของรัฐบาล 7 เดือนที่ผ่านมา ไม่ควรที่ย้อนกลับไปอภิปรายเรื่องในอดีตยุครัฐบาล คสช. ไม่งั้นเราก็จะย้อนแถลงตอบโต้ในยุคอดีตรัฐบาลท่านทักษิณ ไทยรักไทย และยุครัฐบาลพลังประชาชน นายสมชายและยุครัฐบาลท่านยิ่งลักษณ์ เช่นกัน ว่าใครมีพฤติกรรมสร้างความเดือดร้อนเสียหายต่อประเทศชาติประชาชน ย้อนศรกลับฝ่ายค้านเช่นกันครับ ทีมวอร์รูมทั้ง 22 อรหันต์ จะมีการนัดประชุมกันในวันอาทิตย์ที่ 16 ก.พ. เวลา 09.00 น. ที่ทำการพรรคพลังประชารัฐรายชื่อ 22 อรหันต์ ที่ตั้งวอร์รูม ช่วยรัฐบาลบิ๊กตู่ รับมือศึกอภิปรายไม่ไว้วางใจ1.นายสุภรณ์ อัตถาวงศ์2.นายจำลอง ครุฑขุนทด3.นายสุรพร ดนัยตั้งตระกูล4.นายอำนวย คลังผา5.นายธีรทัศน์ เตียวเจริญโสภา6.นายทวี สุระบาล7.นายบุญจง วงศ์ไตรรัตน์8.นายสิทธิชัย จรูญเนตร9.นายฉลอง เรี่ยวแรง10.นายเวียง วรเชษฐ11.นายพรศักดิ์ เจริญประเสริฐ12.นายภิรมย์ พลวิเศษ13.นายธีรยุทธ วานิชชัง14.นายธเนศ ธำรงค์ทิพยคุณ15.นายพิกิฎ ศรีชนะ16.นายทศพล เพ็งส้ม17.นายเอกภาพ พลซื่อ18.นายสมเกียรติ ศรลัมภ์19.นายรณฤทธิขัย คานเขต20.นายประนอม โพธิ์คำ21.นายวัชระ กรรณิการ์ 22.นายสามารถ เจนชัย จิตรวนิช
แรมโบ้ อีสานสุภรณ์ อัตถาวงศ์ ขู่ ฝ่ายค้าน อย่าอภิปรายฯ ย้อนอดีตคสช.-นอกประเด็น ไม่งั้นเจอย้อนศร เปิดรายชื่อ 22 อรหันต์ ช่วยรัฐบาลรับมือศึกอภิปรายไม่ไว้วางใจ นัดประชุมวอร์รูม 16 ก.พ.นี้ 
อภิปรายไม่ไว้วางใจ,สุภรณ์ อัตถาวงศ์,22 อรหันต์,รัฐบาลบิ๊กตู่,รับมือฝ่ายค้าน,ทีมวอร์รูม,ข่าวทั่วไป